Han giftet seg på Røros i 1829 med Anna Sofie Ditlevsen (Dybdahl) (1804–1878), datter av verkets byggmester Ole Ditlevsen (Dybdahl) og hustru Beret Knudsdatter Skancke. Hennes far ble egentlig valgt til å representere Røros bergjegerkorps under riksforsamlingen på Eidsvoll i 1814, men fikk ikke møte, og hennes bror, Knud Olsen, ble stortingsmann, ordfører på Røros samt overstiger og proviantskriver ved kobberverket. Flere av Halvor og Anna Sofies ni barn ble fremstående i Trøndelags næringsliv og offentlige liv, eller inngifte i andre kjente familier; se slekten Bachke.